**Výzva na predloženie cenovej ponuky[[1]](#footnote-1)**

**Názov predmetu zákazky:**

**„Skladovacie bunky“**

1. **Identifikácia obstarávateľa**

Obchodné meno: **Dopravný podnik Bratislava, akciová spoločnosť**

Sídlo: Olejkárska 1, 814 52 Bratislava

Kontaktná osoba: PhDr. Kristína Juhászová

Telefón: (+ 421) (2) 5950 14 28

E-mail: juhaszova.kristina@dpb.sk

IČO: 00 492 736

DIČ: 2020298786

IČ DPH: SK2020298786

Zapísaný v Obchodnom registri Okresného súdu Bratislava I, Oddiel: Sa, Vložka č. 607/B.

1. **Označenie zákazky:** CP 15/2022
2. **Druh zákazky:** tovar
3. **Predpokladaná hodnota zákazky:** 20 400,00€ bez DPH
4. **CPV kód**: 44613400-4 Skladovacie kontajnery
5. **Opis predmetu zákazky**

Predmetom zákazky je dodanie nových skladovacích buniek. Vonkajšie rozmery bunky:

* Šírka – max 2500 mm
* Výška – max 2600 mm
* Dĺžka – max 6000 mm
* Zaťaženie – max 10 000 kg
* Hmotnosť – max 1300 kg

Dvojkrídlové dvere vybavené s ochranným zámkov a s gumovým tesnením. Protiľahlé čelo bunky má obsahovať zabudované okno s otáčacím/vyklápacím kovaním a ochrannou mrežou. Podlaha preglejková s povrchovou úpravou o hrúbke max. 25 mm.

1. **Miesto dodania predmetu zákazky:** DPB, a.s.-Jurajov dvor
2. **Lehota viazanosti cenovej ponuky:** 6 mesiacov
3. **Lehota, miesto a spôsob predkladania ponúk: do 02.06.2022 do 09:00 hod.**

Ponuky je potrebné predkladať elektronicky, a to prostredníctvom IS JOSEPHINE: (link)

1. **Typ zmluvy/objednávky:** Návrh zmluvy tvorí prílohu č. 3 tejto výzvy.
2. **Trvanie zmluvy/lehota dodania:** 14 – 16 týždňov od potvrdenia objednávky
3. **Obhliadka miesta:** Kontaktná osoba: Ing. Slavomír Hrivnák 02 /5950 3452
4. **Jazyk ponuky:**

Ponuky sa predkladajú v slovenskom alebo českom jazyku.

1. **Kritéria na vyhodnotenie ponúk**

Ponuky sa budú vyhodnocovať na základe najnižšej ponuky – najnižšej celkovej ceny za predmet zákazky v EUR bez DPH.

1. **Spôsob predloženia ponuky:**

# Cena musí zahŕňať všetky náklady spojené s požadovaným predmetom zákazky. V predloženej cenovej ponuke sa vezme do úvahy všetko, čo je nevyhnutné na úplné a riadne plnenie zmluvy, pričom do ceny budú zahrnuté všetky náklady spojené s plnením predmetu zákazky. Súčasťou cenovej ponuky musí byť vyplnený formulár Návrh uchádzača na plnenie kritérií podľa prílohy č. 2 tejto Výzvy a čestné vyhlásenie podľa prílohy č. 3 tejto Výzvy.

1. **Podmienky účasti:**

* Uchádzač je oprávnený dodávať tovar/poskytovať službu/realizovať stavebné práce. Preukazuje sa predložením príslušného dokladu nie staršieho ako 3 mesiace odo dňa predloženia ponuky
* Uchádzač nemá uložený zákaz účasti vo verejnom obstarávaní. Preukazuje čestným vyhlásením podľa prílohy č. 2 tejto výzvy.

1. **Elektronická aukcia:** nie
2. **Doplňujúce informácie:**

Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môžu rokovať o uzavretí zmluvy s ďalšími uchádzačmi v poradí.

Prílohy:

1. Návrh uchádzača na plnenie kritérií
2. Čestné vyhlásenie uchádzača
3. [Zmluva]

**Príloha č. 1**

**Návrh uchádzača na plnenie kritérií**

**Základné údaje uchádzača:**

Obchodné meno spoločnosti:

Adresa sídla spoločnosti:

IČO:

DIČ:

IČ DPH /ak relevantné/:

Registrácia:

Zastúpený:

Kontaktná osoba:

/meno, tel., e-mail/

|  |  |  |  |
| --- | --- | --- | --- |
| **Tovar** | **Predpokladané množstvo (v ks)** | **Jednotková cena (v EUR bez DPH)** | **Celková cena (v EUR bez DPH)** |
| Skladovacie bunky | 5 | [doplniť] | [doplniť] |

\* neplatiteľ DPH uvedie cenu bez DPH

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2022

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[2]](#footnote-2)

**Príloha č. 2**

**Čestné vyhlásenie uchádzača**

**Základné údaje uchádzača:**

Obchodné meno spoločnosti:

Adresa sídla spoločnosti:

IČO:

DIČ:

IČ DPH /ak relevantné/:

Registrácia:

Zastúpený:

Kontaktná osoba:

/meno, tel., e-mail/

**Týmto čestne vyhlasuje, že:**

1. súhlasí s podmienkami súťaže na predmet zákazky pod názvom: **„Skladovacie bunky“,** ktoré určil obstarávateľ vo Výzve na predloženie cenovej ponuky, jej prílohách a v iných dokumentoch poskytnutých obstarávateľom v lehote na predkladanie ponúk,
2. všetky predložené vyhlásenia, doklady, dokumenty a údaje uvedené v cenovej ponuke sú pravdivé a úplné,
3. má oprávnenie dodávať tovar, uskutočňovať stavebné práce alebo poskytovať službu, ktoré zodpovedajú predmetu zákazky [§ 32 ods. 1 písm. e) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)],
4. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,
5. spĺňa všetky podmienky účasti určené obstarávateľom a poskytne obstarávateľovi na požiadanie doklady, ktoré sú čestným vyhlásením nahradené,
6. ak má povinnosť zapisovať sa do registra partnerov verejného sektora, nemá v tomto registri zapísaného konečného užívateľom výhod podľa § 11 ods. 3 písm. c) bod 1. až 13 ZVO ani nemá subdodávateľa alebo subdodávateľa podľa osobitného predpisu,ktorí majú povinnosť zapisovať sa do registra partnerov verejného sektora, a ktorí majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 3 písm. c) bod 1. až 13 ZVO.
7. dáva písomný súhlas na to, že doklady, ktoré poskytuje v súvislosti s touto súťažou, môže obstarávateľ spracovávať podľa zákona č. 18/2018 Z.z. o ochrane osobných údajov a o zmene a doplnení niektorých zákonov,
8. dáva písomný súhlas so spracovaním osobných údajov po dobu realizácie súťaže, realizácie zákazky a archivácie dokumentácie k zákazke v zmysle zákona č. 18/2018 Z.z. o ochrane osobných údajov a o zmene a doplnení niektorých zákonov.

V \_\_\_\_\_\_\_\_\_\_\_\_\_\_\_\_\_\_, dňa \_\_\_\_\_\_\_\_\_\_\_\_2022

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obchodné meno uchádzača,

Meno, funkcia a podpis osoby oprávnenej konať za uchádzača[[3]](#footnote-3)

**Príloha č. 3**

**Rámcová zmluva**

**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Dodávateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ ZMLUVA NA DODANIE TOVARU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2022

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Milan Donoval, podpredseda predstavenstva - CTO, kontaktná osoba pre technické veci: Ing. Slavomír Hrivnák, telefón: + 421 (0)2 5950 3452, e-mail: [hrivnak.slavomir@dpb.sk](mailto:hrivnak.slavomir@dpb.sk), kontaktná osoba pre zmluvné veci: Mgr. Eva Krokker Boleková, telefón: +421 (0)2 5950 1129, e-mail: [krokkerbolekova.eva@dpb.sk](mailto:krokkerbolekova.eva@dpb.sk) (ďalej len „**Objednávateľ**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [**doplniť**], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Dodávateľ**”) na druhej strane.

**Vzhľadom k tomu, že:**

1. Objednávateľ má záujem o dodanie Tovaru z dôvodu nahradenia starých skladovacích buniek, za účelom čoho realizoval zákazku podľa internej smernice ER 97/2017 o obstarávaní v podmienkach DPB, a.s. označenú interným číslom CP 15/2022 „**Skladovacie bunky**“;
2. Dodávateľ je úspešným uchádzačom verejného obstarávania na predmet zákazky č. CP 15/2022 „**Skladovacie bunky**“; a
3. Zmluvné strany majú záujem upraviť si vzájomné práva a povinnosti súvisiace s dodávaním Tovaru;

**DOHODLO SA nasledovné:**

1. **Definície a interpretácia zmluvných ustanovení**
   1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Kúpna cena** znamená kúpna cena za dodanie Tovaru na základe objednávok podľa článku 2 bod 2.2 Zmluvy a fakturovaná podľa článku 4 Zmluvy na základe jednotkovej ceny podľa Prílohy 1 Zmluvy;
3. **Miesto plnenia** znamená Vozovňa Jurajov Dvor, Vajnorská 124, Bratislava;
4. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
5. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
6. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
7. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
8. **Tovar** znamená skladovacie bunky zostavené z rámovej konštrukcie, bližšie špecifikovaný v Prílohe 1 Zmluvy;
9. **Zmluvná strana** znamená Objednávateľ a/alebo Dodávateľ; a
10. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.
    1. Okrem definovaných pojmov uvedených v článku 1 bod 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
    2. V Zmluve, ak z kontextu nevyplýva iný zámer,
       1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
       2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
       3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len   
          s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
       4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
       5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
11. **PREDMET ZMLUVY**
12. Predmetom Zmluvy je záväzok:
13. Dodávateľa riadne a včas dodať Objednávateľovi Tovar a previesť vlastnícke právo k Tovaru na Objednávateľa;
14. Objednávateľa dodaný Tovar prevziať a zaplatiť Dodávateľovi za Tovar Kúpnu cenu;

a to za podmienok stanovených Zmluvou.

1. Dodanie Tovaru bude uskutočnené na základe písomných objednávok vystavených podľa potrieb Objednávateľa. V objednávkach bude presne určené množstvo požadovaného Tovaru. Takto vystavené objednávky budú podkladom pre fakturáciu podľa článku 4 Zmluvy. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Dodávateľa uvedenej v záhlaví Zmluvy. Doručením objednávky Dodávateľovi sa objednávka považuje za potvrdenú Dodávateľom.
2. Obchodovateľný finančný objem počas účinnosti Zmluvy je v celkovej výške [doplniť] EUR (slovom: [doplniť] eur) bez DPH. Uvedený finančný objem je predpokladaný a Objednávateľ nie je povinný ho vyčerpať.
3. **DODANIE A PREVZATIE TOVARU, NADOBUDNUTIE VLASTNÍCKEHO PRÁVA**
   1. Dodávateľ sa zaväzuje zabezpečiť dodávku Tovaru v množstve, akosti a vyhotovení podľa objednávky, na Miesto plnenia a v lehote najneskôr **do 14 týždňov** odo dňa doručenia objednávky podľa článku 2 bodu 2.2 Zmluvy, pokiaľ nie je v objednávke určený iný termín dodania.
   2. Dodávateľ je povinný dodať len nový Tovar v množstve, akosti a vyhotovení, ktoré určuje Zmluva a objednávka podľa článku 2 bodu 2.2 Zmluvy a riadiť sa pokynmi Objednávateľa pri plnení predmetu Zmluvy.
   3. Objednávateľ sa zaväzuje odobrať Tovar od Dodávateľa v Pracovných dňoch v čase od 07:00 do 13:00 hod., pričom konkrétny čas dodania Tovaru si Zmluvné strany vopred telefonicky dohodnú. Mimo vyššie uvedeného času môže Dodávateľ dodať Tovar len s výslovným súhlasom Objednávateľa.
   4. Dodávateľ je povinný odovzdať Objednávateľovi spolu s dodaným Tovarom aj súvisiace doklady potrebné na jeho prevzatie a užívanie, a to najmä:
      * + 1. preberací protokol podľa tohto článku bod 3.8 Zmluvy;
          2. kópiu objednávky;
          3. dodací list;
          4. záručný list.
   5. Objednávateľ je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Objednávateľ si vyhradzuje právo odmietnuť prevzatie Tovaru. Tovar má podstatné vady, ak:
4. vady bránia bežnému alebo zmluvne dohodnutému užívaniu Tovaru; a/alebo
5. Dodávateľ nedodrží dohodnutú akosť, kvalitu alebo množstvo Tovaru špecifikovaného objednávkou a/alebo Zmluvou.
   1. V prípade, ak Objednávateľ pri prezeraní Tovaru podľa tohto článku bod 3.5 Zmluvy zistí, že viac ako 50 % dodaného Tovaru má zjavné podstatné vady, Objednávateľ môže odmietnuť prevzatie celej dodávky Tovaru.
   2. Dodávateľ je povinný podstatné vady Tovaru podľa tohto článku bod 3.5 Zmluvy **odstrániť do 3 (troch) Pracovných dní** odo dňa, kedy si Objednávateľ uplatnil právo odmietnuť prevzatie Tovaru, a po ich odstránení vyzvať bezodkladne Objednávateľa na prevzatie Tovaru bez vád s uvedením dátumu prehliadky Tovaru a jeho odovzdania a prevzatia, pričom prevzatie Tovaru sa uskutoční do 5 (piatich) Pracovných dní odo dňa, kedy si Objednávateľ uplatnil právo odmietnuť prevzatie Tovaru podľa tohto článku bodu 3.5 Zmluvy. V prípade, ak Dodávateľ vady Tovaru podľa predchádzajúcej vety neodstráni, Objednávateľ má nárok uplatňovať si primeranú zľavu z Kúpnej ceny.
   3. Zmluvné strany sa dohodli, že preberací protokol bude vyhotovený v dvoch vyhotoveniach a jeho náležitosti sú nasledovné:
6. identifikácia Objednávateľa (obchodné meno, sídlo, IČO);
7. identifikácia Dodávateľa (obchodné meno, sídlo, IČO);
8. označenie Zmluvy, ku ktorej sa Preberací protokol viaže (názov Zmluvy, dátum uzatvorenia zmluvy);
9. označenie stavu Tovaru;
10. označenie prípadných vád Tovaru;
11. určenie lehoty na odstránenie prípadných vád Tovaru;
12. meno a priezvisko odovzdávajúcej osoby a preberajúcej osoby;
13. dátum a miesto odovzdania a prevzatia Tovaru; a
14. podpisy odovzdávajúcej osoby za Dodávateľa a preberajúcej osoby za Objednávateľa.
    1. Vlastnícke právo k Tovaru prechádza na Objednávateľa okamihom riadneho prevzatia Tovaru Objednávateľom bez výhrad podľa tohto článku bod 3.10 Zmluvy, ak nedošlo zo strany Objednávateľa k odmietnutiu prevzatia Tovaru podľa tohto článku bod 3.5 Zmluvy. V prípade odmietnutia prevzatia Tovaru zo strany Objednávateľa podľa tohto článku bod 3.5 Zmluvy zostáva Tovar vo vlastníctve Dodávateľa až do doby, kým Dodávateľ neodstráni prekážku, ktorá bráni Objednávateľovi riadne prevziať Tovar.
    2. Objednávateľ prevzatie Tovaru bez výhrad potvrdí na preberacom protokole.
15. **KÚPNA CENA, PLATOBNÉ PODMIENKY**
16. Kúpna cena je stanovené v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom Kúpna cena zahŕňa aj všetky náklady spojené s prepravou, dodaním Tovaru na Miesto plnenia. Pri DPH sa bude postupovať podľa osobitných predpisov. Jednotková cena Tovaru uvedená v Prílohe 1 Zmluvy je počas účinnosti Zmluvy nemenná smerom nahor, okrem skutočností uvedených v tomto článku bode 4.6 Zmluvy.
17. Právo na zaplatenie Kúpnej ceny vzniká Dodávateľovi riadnym dodaním Tovaru na základe objednávky Objednávateľa podľa článku 2 bod 2.2 Zmluvy. Dodávateľ je oprávnený na základe príslušného preberacieho protokolu vystaviť Objednávateľovi faktúru na Kúpnu cenu za dodaný Tovar.
18. Kúpna cena je splatná do **60 (šesťdesiat) dní** odo dňa doručenia faktúry. Ak deň splatnosti Kúpnej ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
19. Kúpna cena sa považuje za zaplatenú dňom odpísania fakturovanej sumy vo výške Kúpnej ceny z účtu Objednávateľa na účet Dodávateľa uvedený v záhlaví Zmluvy.
20. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve   
    v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená príslušná objednávka, preberací protokol potvrdzujúci prevzatie Tovaru Objednávateľom. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Dodávateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
21. Zmluvné strany sa dohodli, že jednotkové ceny Tovaru uvedené v Prílohe 1 Zmluvy je možné v súlade s § 18 ods. 1 písm. a) zákona č. 343/2015 Z. z. o verejnom obstarávaní v znení neskorších predpisov upraviť dodatkom k Zmluve, ak dôjde k zmene cien vstupov, ktoré majú podstatný vplyv na plnenie predmetu Zmluvy, a to o priemernú infláciu, resp. defláciu meranú bázickým indexom spotrebiteľských cien za obdobie od predloženia ponuky Dodávateľom do verejného obstarávania, výsledkom ktorého je táto Zmluva, resp. od poslednej úpravy cien na základe tohto bodu Zmluvy, ak už bola indexačná doložka v zmysle tohto bodu Zmluvy počas trvania Zmluvy aplikovaná. Skutočnosti, ktoré odôvodňujú zmenu ceny podľa tohto bodu Zmluvy, musí v prípade návrhu na zmenu cien preukázať Zmluvná strana, ktorá zmenu navrhuje.
22. **ZODPOVEDNOSŤ ZA VADY TOVARU, ZÁRUKA ZA AKOSŤ A REKLAMÁCIE**
23. Dodávateľ preberá záruku za to, že Tovar má v dobe jeho odovzdania Objednávateľovi zmluvne dohodnuté vlastnosti, a že nemá také vady, ktoré by bránili jeho využitiu na bežný alebo zmluvne dohodnutý účel. Dodávateľ taktiež preberá záruku za to, že Tovar počas záručnej lehoty bude mať vlastnosti stanovené Zmluvou, osobitnými predpismi, slovenskými technickými normami a nebude mať také vady, ktoré by bránili jeho využitiu na bežný alebo zmluvne dohodnutý účel.
24. Záručná doba poskytnutá Dodávateľom **je 24 (dvadsaťštyri) mesiacov** a začína plynúť odo dňa riadneho odovzdania a prevzatia Tovaru podľa článku 3 bod 3.10 Zmluvy. Záručná doba neplynie po dobu, po ktorú Objednávateľ nemôže užívať Tovar pre jeho vady, za ktoré zodpovedá Dodávateľ.
25. Dodávateľ preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
26. Nebezpečenstvo škody na Tovare prechádza na Objednávateľa riadnym prevzatím Tovaru bez výhrad podľa článku 3 bod 3.10 Zmluvy.
27. Zodpovednosť za vady sa ďalej spravuje príslušnými ustanoveniami Obchodného zákonníka.
28. Reklamáciu a jej špecifikáciu uplatní Objednávateľ voči Dodávateľovi ihneď po zistení, že dodaný Tovar vykazuje vady nekvality, a to elektronickou poštou na emailovú adresu kontaktnej osoby pre technické veci Dodávateľa uvedenej v záhlaví Zmluvy.
29. Dodávateľ sa zaväzuje, že vybaví reklamáciu Objednávateľa bez zbytočného odkladu, najneskôr však do   
    **3 (troch) Pracovných dní** po doručení reklamácie Dodávateľovi podľa tohto článku bod 5.6 Zmluvy. Dodávateľ je povinný uzavrieť reklamačný proces o uznaní alebo neuznaní vady do 20 (dvadsiatich) Pracovných dní po doručení písomnej reklamácie Dodávateľovi.
30. V prípade, ak Dodávateľ riadne neodstráni reklamované vady v súlade s týmto článkom bod 5.7 Zmluvy, Objednávateľ je oprávnený vzniknuté vady odstrániť sám, resp. prostredníctvom kvalifikovanej tretej osoby, pričom Dodávateľ je povinný Objednávateľovi nahradiť všetky účelne vynaložené náklady spojené s odstraňovaním týchto vád, a to do 10 (desiatich) Pracovných dní odo dňa doručenia výzvy na úhradu nákladov písomne alebo elektronicky prostredníctvom e-mailu kontaktnej osobe Dodávateľa pre technické veci.
31. V prípade sporu o zodpovednosť za vadu sa Dodávateľ zaväzuje znášať náklady za odstránenie reklamovanej vady. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
32. **VYHLÁSENIA A ZÁRUKY**
33. Dodávateľ vyhlasuje a ubezpečuje Objednávateľa, že ku dňu podpisu Zmluvy Dodávateľom:

1. osoba konajúca za Dodávateľa je v plnom rozsahu oprávnená dojednať, uzavrieť a podpísať Zmluvu   
   a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Dodávateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, pokiaľ sa na neho takáto povinnosť vzťahuje.
6. Dodávateľ vyhlasuje a ubezpečuje Objednávateľa, že ku dňu odovzdania Tovaru Objednávateľovi:
7. je výlučným vlastníkom Tovaru;
8. Tovar nie je zaťažený žiadnym záložným, zádržným ani predkupným právom;
9. neuzatvoril žiadnu zmluvu alebo dohodu a ani nedá návrh na uzavretie takej zmluvy alebo dohody,   
   na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
10. Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môže, resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
11. Tovar je nový, funkčný, nepoužívaný a nepoškodený a nachádza sa v stave umožňujúcom jeho užívanie   
    na obvyklý účel;
12. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov;
13. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Objednávateľa;
14. neexistujú právne a faktické prekážky, ktoré by znemožňovali užívanie Tovaru;
15. oboznámil Objednávateľa so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
16. Tovar nemá žiadne vady, na ktoré by mal Objednávateľa osobitne upozorniť; a
17. odovzdáva Objednávateľovi spolu s Tovarom všetky doklady vzťahujúce sa k Tovaru.
18. Dodávateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Dodávateľa uvedené v tomto článku bod 6.1 a 6.2 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
19. Pokiaľ sa preukáže, že ktorékoľvek z vyhlásení Dodávateľa uvedených v tomto článku bod 6.1 a 6.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Dodávateľa, zaväzuje sa Dodávateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
20. Objednávateľ vyhlasuje a ubezpečuje Dodávateľa, že ku dňu podpisu Zmluvy Objednávateľom:
21. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
22. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
23. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na kúpu Tovaru, a riadne plní všetky povinnosti, porušenie ktorých by mohlo viesť k jeho zrušeniu.
24. **SANKCIE**
    1. V prípade, ak sa Dodávateľ dostane do omeškania so splnením svojej povinnosti dodať Tovar Objednávateľovi riadne a včas, Objednávateľ je oprávnený požadovať od Dodávateľa zaplatenie zmluvnej pokuty vo výške 200 (slovom: dvesto) EUR za každý začatý deň omeškania.
    2. V prípade omeškania Objednávateľa so zaplatením faktúry je Dodávateľ oprávnený požadovať od Objednávateľa uhradenie úrokov z omeškania vo výške 0,022 % z dlžnej čiastky za každý deň omeškania.
    3. V prípade, ak sa Dodávateľ dostane do omeškania so splnením svojej povinnosti odstrániť vady Tovaru podľa článku 5 bodu 5.7 Zmluvy, Objednávateľ je oprávnený požadovať od Dodávateľa zaplatenie zmluvnej pokuty vo výške 200 EUR (slovom: dvesto eur) za každý aj začatý deň omeškania.
    4. V prípade, ak k odstúpeniu od Zmluvy dôjde z dôvodu, že Dodávateľ nie je schopný dodávať Tovar v požadovanej kvalite, v požadovanom množstve a/alebo za Kúpnu cenu, ktorú ponúkol, Objednávateľ má právo požadovať   
       od Dodávateľa zmluvnú pokutu vo výške 35 % z obchodovateľného objemu podľa článku 2 bod 2.3 Zmluvy
    5. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
    6. Zmluvné strany považujú určenie zmluvnej pokuty v zmysle tohto článku Zmluvy za primerané a dostatočne určité. Zmluvnú pokutu sa Dodávateľ zaväzuje uhradiť Objednávateľovi najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty.
    7. Zmluvné strany sa dohodli, že v prípade, ak Dodávateľ nie je schopný dodať Tovar v dohodnutej dodacej lehote podľa článku 3 bod 3.1 Zmluvy, je Objednávateľ oprávnený uskutočniť krycí nákup a prípadný cenový rozdiel a všetky náklady navyše, ktoré vzniknú Objednávateľovi z tohto nákupu preúčtovať v plnom rozsahu Dodávateľovi ako náhradu škody
    8. Objednávateľ si v prípade nároku na zaplatenie sankcie a/alebo nároku na náhradu škody môže sankciu a/alebo škodu odpočítať z akýchkoľvek čiastok splatných v prospech Dodávateľa.
    9. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
25. **KOMUNIKÁCIA**
26. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musiabyť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktnéosoby, ktoré si Zmluvné strany navzájom písomne oznámia.
27. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy

považovať za doručené:

1. v deň doručenia zásielky, ak bola zásielka doručená osobne alebo kuriérnou službou; alebo
2. 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
3. v deň odoslania e-mailu, ak bol e-mail odoslaný v ktorýkoľvek Pracovný deň, v ostatných prípadoch v najbližší Pracovný deň nasledujúci po dni odoslania e-mailu, ak sa Zmluvné strany nedohodli inak.
4. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
5. **TRVANIE A ZÁNIK ZMLUVY**
   1. Zmluva sa uzatvára na dobu určitú, a to **na 12 (dvanásť) mesiacov** odo dňa účinnosti Zmluvy, alebo **do vyčerpania obchodovateľného finančného objemu** podľa článku 2 bod 2.3 Zmluvy, podľa toho, ktorá skutočnosť nastane skôr.
   2. Zmluva môže byť ukončená aj skôr ako je uvedené v tomto článku bod 9.1 Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom alebo písomnou dohodou Zmluvných strán.
   3. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
   4. Za podstatné porušenie Zmluvy Objednávateľ považuje prípady, ak:
6. Dodávateľ nedodrží dodaciu lehotu podľa článku 3 bod 3.1 Zmluvy, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
7. dodaný Tovar nebude zodpovedať vlastnostiam dohodnutým v Zmluve a/alebo objednávke, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
8. Dodávateľ nevybaví reklamáciu v lehotách podľa článku 5 bod 5.7 Zmluvy a nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
9. sa niektoré z vyhlásení Dodávateľa podľa článku 6 bod 6.1 a/alebo 6.2 Zmluvy ukáže ako nepravdivé.
   1. Objednávateľ má taktiež právo odstúpiť od Zmluvy, ak Dodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
   2. Za podstatné porušenie Zmluvy Dodávateľ považuje prípad, ak sa niektoré z vyhlásení Objednávateľa podľa článku Objednávateľ 6 bod 6.5 Zmluvy ukáže ako nepravdivé.
   3. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
   4. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
   5. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
   6. Zmluvu môže Objednávateľ vypovedať aj bez udania dôvodu zaslaním písomnej výpovede Dodávateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Dodávateľovi. Objednávky potvrdené Zmluvnými stranami pred dátumom odoslania výpovede Dodávateľovi zostávajú platné a budú vybavené podľa Zmluvy.
   7. Zmluva zaniká aj na základe písomnej dohody Zmluvných strán.
10. **ZÁVEREČNÉ USTANOVENIA**
11. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
12. Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.
13. Zmluvné strany sa dohodli, že vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
14. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
15. Zmluvné strany sa dohodli, v rozsahu v akom to právne predpisy pripúšťajú, že vylučujú právo Dodávateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Dodávateľovi.
16. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Dodávateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Dodávateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
17. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Zmluvnými stranami.
18. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
19. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.   
    Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
20. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
21. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Dodávateľ dostane 1 (jeden) jej rovnopis.

Prílohy:

Príloha 1 Špecifikácia Tovaru

**PRÍLOHA 1**

**ŠPECIFIKÁCIA TOVARU A JEDNOTKOVÉ CENY**

Predmetom zmluvy sú skladovacie bunky zostavené z rámovej konštrukcie s rozmermi:

Vonkajšie rozmery bunky:

* Šírka – max 2500 mm
* Výška – max 2600 mm
* Dĺžka – max 6000 mm
* Zaťaženie – max 10 000 kg
* Hmotnosť – max 1300 kg

Dvojkrídlové dvere vybavené s ochranným zámkov a s gumovým tesnením. Protiľahlé čelo bunky má obsahovať zabudované okno s otáčacím/vyklápacím kovaním a ochrannou mrežou. Podlaha preglejková s povrchovou úpravou o hrúbke max. 25 mm.

|  |  |  |
| --- | --- | --- |
| **Tovar** | **Predpokladané množstvo (v ks)** | **Jednotková cena (v EUR bez DPH)** |
| Skladovacie bunky | 5 | [doplniť] |

**PODPISY ZMLUVNÝCH STRÁN**

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

1. Meno: Ing. Milan Donoval

Funkcia: člen predstavenstva – CTO

1. V [doplniť] dňa \_\_\_\_\_\_\_\_\_\_\_\_\_\_
2. [**doplniť**]
3. Meno: [doplniť]
4. Funkcia: [doplniť]

1. Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. [↑](#footnote-ref-1)
2. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-2)
3. Podpis štatutárneho orgánu alebo osoby oprávnenej konať v mene uchádzača na základe písomného plnomocenstva, ktoré musí byť predložené spolu s cenovou ponukou. [↑](#footnote-ref-3)